钦定古今图书集成/明伦汇编/官常典/第173卷 > 《请增封荀彧表》同前
## 钦定古今图书集成/明伦汇编/官常典/第173卷 > 《请增封荀彧表》同前

“昔袁绍侵入郊甸，战于官渡，时兵少粮尽，图欲还许书与彧议，彧不听。臣建宜住之便，恢进讨之规，更起
臣心，易其愚虑，遂摧大逆，覆取其众，此彧睹胜败之
机，略不世出也。及绍破败，臣粮亦尽，以为河北未易
图也，欲南讨刘表，彧复止臣，陈其得失，臣用反斾，遂
吞凶族，克平四州。向使臣退于官渡，绍必鼓行而前”，
有倾覆之形，无克捷之势。后若南征，委弃兖、豫，利既
难要，将失本据。彧之二策，以亡为存，以祸致福，谋殊
功异，臣所不及也。是以先帝贵指踪之功，薄搏获之
赏。古人尚帷幄之规，下攻拔之捷。前所赏录，未副彧
巍巍之勋，乞重平议，酬其户邑。